เข้าใจแนวคิดพื้นฐานของศาสนาพุทธ ปฏิบัติธรรม ปฏิบัติตามหลักศาสนาพุทธในชีวิตประจำวัน
วิธีนี้จะช่วยให้คุณเข้าใจทุกสิ่งที่คุณอ่านได้ง่ายขึ้น เพราะศัพท์เฉพาะในศาสนาพุทธหลายคำเป็นคำที่ไม่คุ้นหู แม้ว่าเราจะผ่านตามาบ้างแล้วก็ตาม ศัพท์เฉพาะพื้นฐานที่ใช้ในศาสนาพุทธที่ควรรู้ไว้ก็เช่น :   อรหันต์ : ผู้ที่บรรลุนิพพาน พระโพธิสัตว์ : ผู้ที่มุ่งหน้าสู่การรู้แจ้ง พระพุทธเจ้า : ผู้ตื่นที่บรรลุการรู้แจ้งเห็นจริง  ธรรมะ : คำที่มีความหมายซับซ้อนที่มักจะหมายถึงคำสอนของพระพุทธเจ้า นิพพาน : ดินแดนแห่งวิญญาณที่ดับขันธ์ นิพพานคือเป้าหมายสูงสุดของศาสนาพุทธ สงฆ์ : ผู้ที่บวชในศาสนาพุทธ สูตร : หลักคำสอนของพระพุทธเจ้าอันศักดิ์สิทธิ์ หลวงพ่อ : ตำแหน่งที่ใช้เรียกพระสงฆ์ที่บวชในศาสนาพุทธ ใส่จีวรเป็นสีตามนิกาย ปัจจุบันนิกายในศาสนาพุทธที่เป็นที่นิยมมากที่สุด 2 นิกายก็คือ เถรวาทและมหายาน แม้ว่าสองนิกายนี้จะมีความเชื่อพื้นฐานเหมือนกัน แต่หลักคำสอนที่เน้นนั้นไม่เหมือนกัน มหายานจะเน้นหนักในเรื่องของการไปเกิดเป็นพระโพธิสัตว์ ในขณะที่เถรวาทจะเน้นไปที่การปฏิบัติตามหลักธรรมะ และอื่นๆ   ศาสนาพุทธแตกแขนงเป็นนิกายอื่นๆ อีกมากมาย เช่น พุทธนิกายเซน สุขาวดี และคุยหยาน ไม่ว่าคุณจะสนใจนิกายไหน หลักคำสอนพื้นฐานของศาสนาพุทธก็เหมือนกัน เนื่องจากศาสนาพุทธเป็นศาสนาเก่าแก่ จึงมีความแตกต่างระหว่างนิกายที่ซับซ้อนและไม่สามารถรวบรวมรายละเอียดไว้ในบทความนี้ได้หมด ใช้เวลาศึกษาศาสนาพุทธเพื่อหาข้อมูลเพิ่มเติม มีหนังสือหลายเล่มที่พูดถึงผู้ก่อตั้งศาสนาพุทธ และการค้นคว้าในอินเทอร์เน็ตธรรมดาๆ ก็สามารถหาบทความเกี่ยวกับพระองค์ได้เช่นเดียวกัน เจ้าชายสิทธัตถะ โคตมะเป็นเจ้าชายที่หนีออกจากพระราชวังและวิถีชีวิตที่หรูหราเพื่อตามหาการรู้แจ้ง แม้ว่าเจ้าชายสิทธัตถะ โคตรมะจะไม่ใช่พระพุทธเจ้าในศาสนาพุทธเพียงพระองค์เดียว แต่ในทางประวัติศาสตร์ก็ถือว่าเป็นผู้ก่อตั้งศาสนาพุทธ หนึ่งในแนวคิดพื้นฐานที่สุดของศาสนาพุทธนั้นรวมอยู่ในคำสอนที่ชื่อว่าอริยสัจ 4 ได้แก่ ทุกข์ (ความจริงแห่งทุกข์) สมุทัย (ความจริงของเหตุแห่งทุกข์) นิโรธ (ความจริงแห่งการดับทุกข์) และมรรค (ความจริงของหนทางแห่งการดับทุกข์)  หรือจะให้พูดอีกอย่างก็คือ ทุกข์มีอยู่ มีเหตุและมีการดับทุกข์ และมีหนทางที่จะนำไปสู่การดับทุกข์  อริยสัจ 4 ไม่ได้เป็นหลักคำสอนในแง่ร้าย แต่จริงๆ แล้วเป็นคำสอนที่ช่วยแบ่งเบาความทุกข์ผ่านการทบทวนถึงหลักการนี้ อริยสัจ 4 เน้นว่าการตามหาความพอใจไม่ใช่สิ่งสำคัญ ถ้าคุณสับสนในหลักคำสอนเรื่องอริยสัจ 4 คุณไม่ได้สับสนอยู่คนเดียว หลายคนใช้เวลาหลายปีกว่าจะเข้าใจแก่นคำสอนนี้ได้อย่างถ่องแท้ ชาวพุทธเชื่อว่าสิ่งมีชีวิตมีหลายชีวิต เมื่อสิ่งมีชีวิตตายไป ก็จะไปเกิดใหม่ และวัฏฏะการเกิดและตายนี้จะหยุดลงได้เมื่อเข้าสู่นิพพาน  สิ่งมีชีวิตจะไปเกิดใหม่เป็นมนุษย์ ไปเกิดบนสวรรค์ เป็นสัตว์ ไปเกิดในนรก เป็นอสูร หรือไปเกิดในภพภูมิเปรต กรรมสัมพันธ์กับการเกิดใหม่และนิพพานอย่างเหนียวแน่น เพราะกรรมเป็นสิ่งที่กำหนดว่าเราจะเกิดใหม่ที่ไหนและเมื่อไหร่ กรรมประกอบด้วยการทำดีหรือการทำชั่วในชาติก่อนๆ และในชีวิตนี้ กรรมดีหรือกรรมชั่วอาจส่งผลกับสิ่งมีชีวิตทันที หลายพันปีต่อจากนี้ หรือในอีก 5 ชาติ แล้วแต่ว่าผลกรรมนั้นสมควรจะเกิดขึ้นตอนไหน  กรรมชั่วเป็นผลมาจากการกระทำหรือความคิดชั่ว เช่น การฆ่า การขโมย หรือการโกหก กรรมดีเป็นผลมาจากการกระทำหรือความคิดดี เช่น การเอื้อเฟื้อเผื่อแผ่ เมตตา และการเผยแผ่คำสอนของพระพุทธศาสนา กรรมกลางๆ เป็นผลมาจากการกระทำที่ไม่ได้ส่งผลอะไรจริงๆ เช่น การหายใจหรือการนอนหลับ ในประเทศไทยมีวัดต่างๆ มากมายแต่จะเป็นวัดนิกายเถรวาท ถ้าคุณต้องการศึกษาศาสนาพุทธนิกายอื่นๆ คุณอาจจะต้องหาพระอาจารย์หรือสถานที่ปฏิบัติธรรมที่มีการสอนหลักธรรมตามความเชื่อของนิกายอื่นๆ เช่น หมู่บ้านพลัมแห่งประเทศไทยหรือคำสอนของพระอาจารย์ปราโมทย์ที่มีการสอนวิถีเซ็นอยู่ด้วย วิธีที่ดีที่สุดที่จะรู้ได้ว่าแต่ละวัดใกล้บ้านของคุณนั้นเป็นอย่างไรก็คือ การไปที่วัดและพูดคุยกับหลวงพ่อหรือลูกศิษย์   ถามว่าที่วัดมีการปฏิบัติและกิจกรรมอะไรบ้าง สำรวจโบสถ์และพระอุโบสถต่างๆ เข้าร่วมพิธีต่างๆ สัก 2 – 3 พิธีเพื่อดูว่าคุณชอบบรรยากาศไหม เช่นเดียวกับศาสนาส่วนใหญ่ ศาสนาพุทธเป็นศาสนาที่เน้นการเข้าร่วมเป็นส่วนหนึ่งของชุมชนอย่างเหนียวแน่น ลูกศิษย์และพระให้การต้อนรับและให้ความรู้คุณได้เป็นอย่างดี เริ่มจากการเข้าฟังเทศน์และทำความรู้จักกับคนอื่นๆ ในวัด   ชุมชนชาวพุทธหลายชุมชนจะเดินทางไปวัดต่างๆ ทั่วโลก การได้ร่วมเดินทางก็ถือเป็นการเข้าร่วมที่สนุกสนาน ถ้าคุณรู้สึกเขินหรือประหม่าในช่วงแรกๆ ถือเป็นเรื่องปกติมากๆ นอกจากประเทศไทยแล้วศาสนาพุทธยังเป็นศาสนาที่มีผู้นับถือมากที่สุดในหลายประเทศ เช่น ญี่ปุ่น พม่า เนปาล เกาหลี ศรีลังกา จีน เป็นต้น พระรัตนตรัยประกอบด้วยพระพุทธ พระธรรม และพระสงฆ์  เวลาที่คุณเข้ารับสรณคมน์ คุณน่าจะได้เข้าร่วมพิธีรับศีลที่คุณปฏิญาณว่าจะประพฤติตามหลักศีล  5 อันได้แก่การไม่ฆ่าสัตว์ตัดชีวิต ไม่ลักทรัพย์ ไม่ประพฤติผิดในกาม ไม่พูดปด และไม่ดื่มสุราและของมึนเมา   ด้านต่างๆ ของพิธีกรรมจะแตกต่างกันไปในแต่ละวัด อย่ารู้สึกว่าตัวเองจะต้องเข้าร่วมพิธีรับสรณคมน์ เพราะการยึดมั่นในหลักธรรมคำสอนของศาสนาพุทธนั้นถือเป็นส่วนที่สำคัญที่สุดของศาสนาพุทธ ถ้าคุณไม่สามารถเข้าร่วมพิธีรับสรณคมน์ได้ด้วยเหตุผลใดก็ตาม คุณก็ยังยึดมั่นในหลักศีล 5 ได้ เมื่อคุณได้ปฏิญาณตนเป็นชาวพุทธแล้ว คุณก็ถือเป็นชาวพุทธโดยสมบูรณ์ การไปฟังเทศน์ที่วัดที่คุณรับสรณคมน์ถือเป็นวิธีที่ดีที่จะได้มีส่วนร่วมอยู่ในชุมชนชาวพุทธเสมอ แต่จำไว้ว่าเวลาที่คุณไปวัด อย่านั่งหันฝ่าเท้าไปที่แท่นบูชา พระพุทธรูป หรือพระสงฆ์ ผู้หญิงห้ามโดนตัวพระสงฆ์เด็ดขาด ผู้ชายก็ไม่โดนตัวแม่ชีด้วยเช่นกัน แค่ไหว้เฉยๆ ก็พอ วัดบางวัดอาจจะมีการสอนโยคะ การนั่งสมาธิ หรือพระสูตรต่างๆ ใช้เวลากับเพื่อนๆ และคนในครอบครัวที่นับถือพุทธด้วย มีพระสูตรฉบับออนไลน์มากมาย และวัดที่คุณไปก็อาจจะมีห้องสมุดหรือคุณจะซื้อตำราพระสูตรมาอ่านเองก็ได้ นอกจากนี้ยังมีหลวงพ่อต่างๆ และสาวกที่เขียนคำอธิบายพระสูตรเอาไว้ด้วย พระสูตรที่นิยมศึกษากันมากที่สุดได้แก่ วัชรปรัชญาปารมิตาสูตร ปรัชญาปารมิตาหฤทัยสูตร และพระสูตรที่ว่าด้วยความสมบูรณ์อันยิ่งใหญ่ของปัญญา   สอนสิ่งที่คุณได้เรียนรู้จากศาสนาพุทธให้คนอื่นฟังเมื่อคุณคิดว่าคุณเข้าใจแนวคิดแล้ว มีแนวคิดและหลักคำสอนในศาสนาพุทธเป็นร้อยๆ ที่คุณต้องศึกษา แต่ก็พยายามอย่ารู้สึกว่ามันหนักหนาเกินไปหรือกดดันว่าฉันจะ “เข้าใจ” ในทันที ฟังหลวงพ่อเทศน์หรือฟังคำสอนจากลูกศิษย์ที่วัด ตอนที่คุณรับสรณคมน์อันมีพระรัตนตรัยเป็นที่พึ่ง คุณได้ปฏิญาณว่าจะถือศีล 5  แต่บางครั้งมันก็ยากที่จะทำให้ได้ตลอด พยายามอย่าฆ่าสิ่งมีชีวิต ซื่อสัตย์ ไม่ดื่มของมึนเมา ไม่ขโมย และไม่ประพฤติผิดในกามให้ได้มากที่สุด ถ้าคุณผิดศีล ก็แค่สำนึกผิดและพยายามกลับไปถือศีลให้ดีที่สุด แนวคิดนี้เป็นส่วนสำคัญของศาสนาพุทธที่ให้ชาวพุทธดำเนินชีวิตที่สมดุล ไม่หย่อนเกินไปและไม่ตึงเกินไป ทางสายกลางนี้รู้จักกันในชื่อ  “อริยมรรค” ที่สอนให้ชาวพุทธปฏิบัติตามองค์ 8 หาเวลาศึกษาทั้ง 8 องค์นี้ :   เห็นชอบ ดำริชอบ เจรจาชอบ ประพฤติชอบ เลี้ยงชีพชอบ เพียรชอบ สติชอบ ตั้งมั่นชอบ
เรียนรู้ศัพท์เฉพาะทางพื้นฐานที่ใช้ในศาสนาพุทธ. ศึกษาศาสนาพุทธนิกายต่างๆ. อ่านพุทธประวัติของเจ้าชายสิทธัตถะ โคตมะ. ศึกษาเรื่องอริยสัจ 4. ศึกษาเรื่องการกลับชาติมาเกิดและนิพพาน. เข้าใจหลักกรรม. หาวัดที่คุณรู้สึกสบายใจที่จะเข้าร่วม. เป็นส่วนหนึ่งของชุมชน. สอบถามเรื่องการรับสรณคมน์อันมีพระรัตนตรัยเป็นที่พึ่ง. มีส่วนร่วมในชุมชนชาวพุทธอยู่เสมอ. ศึกษาพุทธศาสนาเป็นประจำ. ยึดมั่นในศีล 5. ปฏิบัติตามทางสายกลาง.
https://www.wikihow.com/Become-a-Buddhist https://www.wikihow.com/Become-a-Buddhist https://www.wikihow.com/Become-a-Buddhist
Understanding Basic Buddhist Concepts Taking Refuge Practicing Buddhism in Daily Life